CELEX: C2005/155/14
Language: lv
Date: 2005-06-25 00:00:00
Title: Lieta C-177/05: Lūgums sniegt prejudiciālu nolēmumu — izteikts ar Juzgado de lo Social Único de Algeciras2005. gada 30. marta rīkojumu lietā María Cristina Guerrero Pecino pret Fondo de Garantía Salarial (FOGASA)

25.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 155/7
            
         Lūgums sniegt prejudiciālu nolēmumu — izteikts ar Juzgado de lo Social Único de Algeciras2005. gada 30. marta rīkojumu lietā María Cristina Guerrero Pecino pret Fondo de Garantía Salarial (FOGASA)
   (Lieta C-177/05)
   (2005/C 155/14)
   tiesvedības valoda — spāņu
   Eiropas Kopienu Tiesā izskatīšanai ir iesniegts Juzgado de lo Social Único de Algeciras [Alhesirasas Apvienotā sociālo lietu tiesa] (Spānija) lūgums sniegt prejudiciālu nolēmumu, kas izteikts ar 2005. gada 30. marta rīkojumu lietā Marija Kristina Gerero Pekino [María Cristina Guerrero Pecino] pret Fondo de Garantía Salarial [Algu garantiju fonds] (FOGASA) un kas Tiesā reģistrēts 2005. gada 20. aprīlī.
   
      Juzgado de lo Social Único de Algeciras lūdz Tiesu lemt par šādiem jautājumiem:
   
                
            
            
               1. Vai, ņemot vērā vispārējo vienlīdzības un nediskriminācijas principu, atšķirīgā attieksme, ko paredz Darbinieku nolikuma 33. panta 2. punkts un tā interpretācija, kuru sniegusi Tribunal Supremo [Augstākā tiesa], ir objektīvi pamatota, kā rezultātā atlaišanas pabalstiem, kas darbiniekam izmaksāti saskaņā ar tiesā panākto izlīgumu, nav piemērojama Direktīva 80/987/EEK (1) par dalībvalstu normatīvo aktu tuvināšanu attiecībā uz darbinieku aizsardzību to darba devēja maksātnespējas gadījumā versijā ar grozījumiem, kas izdarīti ar Eiropas Parlamenta un Padomes (2002. gada 23. septembra) Direktīvu 2002/74/EK (2)?
            
         
                
            
            
               2. Vai tieši pretēji, ņemot vērā vispārējo vienlīdzības un nediskriminācijas principu, atšķirīgā attieksme, ko paredz Darbinieku nolikuma 33. panta 2. punkts un tā interpretācija, kuru sniedzis Tribunal Supremo, nav objektīvi pamatota, kā rezultātā atlaišanas pabalstiem, kas darbiniekam izmaksāti saskaņā ar tiesā panākto izlīgumu, ir piemērojama Direktīva 80/987/EEK par dalībvalstu normatīvo aktu tuvināšanu attiecībā uz darbinieku aizsardzību to darba devēja maksātnespējas gadījumā versijā ar grozījumiem, kas izdarīti ar Eiropas Parlamenta un Padomes (2002. gada 23. septembra) Direktīvu 2002/74/EK?
            
         
      (1)  Padomes 1980. gada 20. oktobra Direktīva Nr. 80/987/EEK, OV L 283, 28.10.80., 23. lpp.
   
   
      (2)  OV L 270, 08.10.2002., 10. lpp.